ตลาดหุ้นเอเชียเพิ่มขึ้นเช้านี้ รับตลาดหุ้นนิวยอร์กปิดบวกเมื่อวันศุกร์
ตลาดหุ้นเอเชียเพิ่มขึ้นเช้านี้ รับตลาดหุ้นนิวยอร์กปิดบวกเมื่อวันศุกร์
28 พ.ย. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในเช้าวันนี้ หลังจากที่ 3 ดัชนีในตลาดหุ้นนิวยอร์กต่างทำสถิติปิดที่ระดับสูงสุดเป็นประวัติการณ์เมื่อวันศุกร์ (25 พ.ย.) โดยได้รับอานิสงส์จากยอดขายที่พุ่งขึ้นในวันแบล็กฟรายเดย์ ซึ่งเป็นวันหนึ่งที่ลูกค้าจะเข้าซื้อสินค้าอย่างคึกคักที่สุดในรอบปี
โดยดัชนี NIKKEI 225 ตลาดหุ้นญี่ปุ่นเปิดวันนี้ที่ 18,302.58 จุด ลดลง 78.64 จุด, ดัชนี SSE Composite ตลาดหุ้นจีนเปิดวันนี้ที่ 3,270.05 จุด เพิ่มขึ้น 8.11 จุด, ดัชนี HSI ตลาดหุ้นฮ่องกงเปิดวันนี้ที่ 22,738.94 จุด เพิ่มขึ้น 15.49 จุด, ดัชนี TAIEX ตลาดหุ้นไต้หวันเปิดวันนี้ที่ 9,167.33 จุด เพิ่มขึ้น 8.26 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,976.58 จุด เพิ่มขึ้น 2.12 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,864.11 จุด เพิ่มขึ้น 4.78 จุด, ดัชนี FBMKLCI ตลาดหุ้นมาเลเซียเปิดวันนี้ที่ 1,625.37 จุด ลดลง 1.89 จุด
นอกจากนี้ ตลาดยังได้รับแรงหนุนเนื่องจากนักลงทุนยังคงมีมุมมองที่เป็นบวกหลังการเลือกตั้งประธานาธิบดีสหรัฐ แม้ว่าการชุมนุมประท้วงนายโดนัลด์ ทรัมป์ จะยังคงยืดเยื้อ แต่ตลาดให้ความสนใจนโยบายของนายทรัมป์มากกว่า เนื่องจากเชื่อว่าจะช่วยกระตุ้นเศรษฐกิจสหรัฐได้